
Y FEBCH O PENDERYN. 


Rwy'n caru merch o blwyf Penderyn, 
Ac yn ei chanlyn er's llawer dydd ; 
Nis gallswn garu ag un ferch arall 
Er pan gwelais 'run gron ei grudd. 
Y mae yn ddigon hawdd ei gweled, 
Er nad yw ond dyrnaid fach, 
Pan elo hi maes i rodio'r caeau, 
Fy nghalon glaf hi wna yn iach. 


Pan o'wn yn myned ar ryw foreu, 
Ac yn ddiflin tua'm gwaith, 
Clywn aderyn oddiar y brigyn 
Yn tunio'n ddiwyd ac yn faith, 
Ac yn d'wedyd wrthyf finau :— 
““ Mae'r ferch 'rwyt yn ei charu'n drue, 
Yn marchio'i chorff y bore 'fory 
Tua rhyw fab arall, os bydd hi byw.” 


A phan glywais inau hyny— 
Do, mi syrthiais ar y llawr ; 
Do, mewn rhyw lewyg mawr digynyg 
O do, dros dair neu bedair awr ! 
Pwy ddaeth yno i fy'm cwyno 
Ond y pryfyn oddiar y pren, 
A chad o helyg fine digynyg 
I fi gael mournio ar ol Gwen. 


Yn ei phen hi mae dau berlyn, 
Ar ei dwyrudd y mae dau ros ; 
Gwyn ei fyd y mab a'i chaffo 
Yn ei freichiau i gysgu'r nos! 

Ffarwel fo i'r ffalst ei chalon,— 
Do, hi bromisiodd imi'n dda; 
Hi addawodd fy mhriodi— 
Do, cyn diwedd hyn o ha'. 


'Rwyn myn'd heno, dyn a'm helpo, 
I ganu ffarwel i'r seren syw; 
A thyna waith i'r clochydd 'fory 
I dori'm bedd o dan yr yw! 
A than fy enw'n 'sgrifenedig, 
Ar y tomb wrth fôn y pren, 
Fy mod i'n isel iawn yn gorwedd 
Mewn gwaelod bedd o gariad Gwen. 


MOLAWD CYMRU. 


A 


Tôn— “ Rhyfelgyrch Gwyr Harlech.” 


Henffych well i wlad fy nghalon, 
Llwyddiant iti Gymru dirion ; 
Bendith i dy feibion dewrion, 
A dy ferched glân ; 
Peraidd yw dy hynod hanes 
I wresogi serch fy mynwes ; 
Tra bo ngwaed yn llifo'n gynhes, 
Caraf wlad y gân ; 
Anwyl wlad fy nhadau, 
Caraf dy fynyddau, 
Creigiau glwysion uwch y nant 
Ymwelant a'r cymylau; 








Dolydd a dyffryncedd dyfnion, 
Ffrydiau elir a llynau llawnion 
Adlewyrchent flodau tlysion 
Yn ei dyfroedd glân ; 
Hiraeth sydd i'm llethu 
Am anwylion Cymru ; 
Ow! na chawn fy mhwrs yn llawn, 
A chred a dawn i'm denu; 
Adre'n ol i blith fy nheulu, 
A chyfeillion i'm croesawu, 
Yn olynawl gwnawn folianu 
Cymru, gwlad y gân 


Mil melusach i fy nghalon 
Na mwynderau gwlad y Saeson, 
Cig a gwin, a da, a digon, 
Ydyw gwlad y gân ; 
Nid oes modd i 'ngwen lawenu 
Tra bo f' enaid yn hiraethu 
Am fynyddoedd cribog Cymru, 
A'i dyffrynoedd glân ; 
Nid y llawn heolydd, 
Mwg a thwrf y trefydd, 
Nid y byd a'i olud drud 
Sy'n denu brud y prydydd, 
Ond afonydd, gwyrddion ddolydd, 
Swn yr awel yn y coedydd 
Cymau, glynau, bryniau, bronydd, 
Cymru gwlad y gân ; 
Cara'r oen y ddafad, 
Cara mun ei chariad, 
Cara'r cybydd bwrs yn llawn, 
A dyn a dawn ei dyniad ; 
Cara'r babi fron ei fami, 
Caraf finau'r wlad wy'n foli— 
Duw a wyr mor anwyl imi 
Ydyw Cymru lân. TALHAIARN. 

Y BWTHYN YN NGHANOL 
Y WLAD. 


Y bwthyn lle treuliais fy mebyd, 
Fan hyny mi hoffwn gael byw, 
I sugno yr awel iach hyfryd, 
Mewn tawel gymdeithas a Duw ; 
Gan dwrf y pentrefwyr a'u cyffro, 
'Rwyn methu cael unrhyw fwynhad, 
Am hyny nis gallaf anghofio 
Y bwthyn yn nghanol y wlad. 


Mae natur o amgylch y bwthyn, 
Yn gwisgo prydferthwch di-ail, 
A chathlau hoff adar y dyffryn, 
A murmur y gwynt drwy y dail; 
Yn ymyl y ty saif celynen 
A blanwyd gan ddwylaw fy nhad, 
Yn gysgod rhag 'stormydd mae derwen, 
I'r bwthyn yn nghanol y wlad. 


Symudaf i'r llanerch tra hyfryd, 
Paradwys fy nghalon i yw ; 
Ac yno tra peri fy mywyd 
Arosaf tra byddaf fi byw 
Henafiaeth a berthyn i'r bwthyn, 
Lle dwedais i gyntaf, “fy nhad,' 
A'r fan y ce's fam 1m hamddiffyn, 
Yw'r bwthyn yn nghanol y wlad. 

